**Konferencia SZMP, Banská Bystrica, 25.07.2020.**

**(miesto, VŠC Dukla Hutná 3, Banská Bystrica)**

**(Zápis)**

**Prítomní delegáti:** Podľa nižšie uvedeného zoznamu delegátov (bod. č. 2) určeného schváleným kľúčom delegátov.

**Ďalší účastníci:** I. Boledovič – kontrolór SZMP, D. Poláček st. – gen. sekretár

**Hostia :** 0

Začiatok: 10:00 Koniec: 12:50

Program Konferencie:

* *1. Otvorenie (predseda SZMP)*
* *2. Kontrola účasti delegátov Konferencie (gen. sekretár SZMP)*
* *3. Voľba pracovných komisií – prac. predsedníctvo, mandátová a návrhová komisia*
* *4. Schválenie programu Konferencie*
* *5. Schválenie rokovacieho poriadku*
* *6. Správa predsedu SZMP (predseda SZMP)*
* *7. Výročná správa SZMP za rok 2019 a správa audítora (gen. sekretár SZMP)*
* *8. Správa o hospodárení SZMP v roku 2019, plnenie rozpočtu a schválenie hospodárskeho výsledku (gen. sekretár SZMP)*
* *9. Správa kontrolóra SZMP za rok 2019 (kontrolór SZMP)*
* *10. Správa HKŠ o kontrolnej činnosti – vyvodene záverov a prijatie opatrení (kontrolór SZMP)*
* *11. Prehodnotenie stavu členskej základne*
* *12. Návrhy na vylúčenie alebo zaradenie členov SZMP a klubov SZMP*
* *13. Schválenie rozpočtu na rok 2020 a plánu činnosti na rok 2020 (gen. sekretár SZMP a tréneri reprezentácie)*
* *14. Diskusia*
* *15. Rôzne*
* *16. Správa mandátovej komisie a návrhovej komisie*
* *17. Schválenie uznesení*
* *18. Záver*

**Bod č.1.:** *Otvorenie*

* rokovanie otvoril predseda SZMP, p. Dušan Poláček ml. a privítal účastníkov konferencie.

**Bod č. 2.:** *Kontrola účasti delegátov Konferencie*

* Predseda úvodom požiadal gen. sekretára urobiť  prezentáciu prítomných delegátov, ktorá prebehla nasledovne: (ŠK Alfa BA – neprihlásil delegáta na Konferenciu , BA-M.P.C.-Slovakia BA- p. Ján Szalay, ŠK Dukla MP BB- pp. D. Poláček ml., Ľ. Beňo, ŠK Dukla BB oz. – p. A. Lichancová, ŠK Grafon LM- p. V. Rengevič, Slávia STU BA- p. V. Miller, ŠK Raja BB - pp. M. Doleželová, T. Doležel, ŠK Vega Berolákovo- p. T. Poláček, zástupca pretekárov - p. Ronald Chabreček, spolu pozvaných 11 riadnych delegátov, prítomných 10 delegátov)
* Hosť – za klub BA-M.P.C.-Slovakia BA sa mal na Konferencii záujem zúčastniť ako hosť p. Juraj Szalay st.. Predseda SZMP dal delegátom hlasovať o súhlase s účasťou hosťa na Konferencii. Výsledok hlasovania: 1 za účasť hosťa – 9 proti účasti hosťa – 0 zdržal sa hlasovania.
* Delegáti väčšinou hlasov odhlasovali, neúčasť hosťa na Konferencii, následne po hlasovaní p. Juraj Szalay st. opustil rokovaciu miestnosť.

**Bod č. 3.:**

*Voľba pracovného predsedníctva a prac. komisií*

* Konferencia schvaľuje pracovné predsedníctvo v zložení: V. Miller – predsedajúci Konferencii, D. Poláček ml. – člen, D. Poláček st. – zapisovateľ, Výsledok hlasovania: 10 za – 0 proti – 0 zdržal sa hlasovania.
* Následne predseda SZMP p. D. Poláček st. odovzdal vedenie Konferencie predsedajúcemu,

V. Millerovi, ktorý následne navrhol zlúčenie mandátovej a návrhovej komisie.

* Konferencia schvaľuje zlúčenie mandátovej a návrhovej komisie do jednej, Výsledok hlasovania: 10 za – 0 proti – 0 zdržal sa hlasovania.
* Konferencia schvaľuje mandátovú a návrhovú komisiu v zložení : D. Poláček st. – predseda, R. Chabreček - člen, Výsledok hlasovania: 10 za – 0 proti – 0 zdržal sa hlasovania.
* Mandátová komisia konštatuje, že z 11 riadnych delegátov je prítomných 10, neprítomný delegát sa neospravedlnil.
* Komisia konštatuje, že konferencia je **uznášania** schopná, účasť delegátov je 90,90 %

**Bod č. 4.:**

*Schválenie programu rokovania*

- program bol schválený s pripomienkami a to vymeniť poradie bodov nasledovne, bod č. 13., Schválenie rozpočtu na rok 2020 a plánu činnosti na rok 2020 dať ako bod č. 10., bod č. 10. ako bod č. 11.,  bod č.11. ako bod č.12. a bod č. 12. ako bod č. 13. Výsledky hlasovania o návrhu zmeny programu – 10 za – 0 proti – 0 zdržal sa

*Schválený program Konferencie po zmenách:*

* *1. Otvorenie (predseda SZMP)*
* *2. Kontrola účasti delegátov Konferencie (gen. sekretár SZMP)*
* *3. Voľba pracovných komisií – prac. predsedníctvo, mandátová a návrhová komisia*
* *4. Schválenie programu Konferencie*
* *5. Schválenie rokovacieho poriadku*
* *6. Správa predsedu SZMP (predseda SZMP)*
* *7. Výročná správa SZMP za rok 2019 a správa audítora (gen. sekretár SZMP)*
* *8. Správa o hospodárení SZMP v roku 2019, plnenie rozpočtu a schválenie hospodárskeho výsledku (gen. sekretár SZMP)*
* *9. Správa kontrolóra SZMP za rok 2019 (kontrolór SZMP)*
* *10. Schválenie rozpočtu na rok 2020 a plánu činnosti na rok 2020 (gen. sekretár SZMP a tréneri reprezentácie)*
* *11. Správa HKŠ o kontrolnej činnosti – vyvodene záverov a prijatie opatrení (kontrolór SZMP)*
* *12. Prehodnotenie stavu členskej základne*
* *13. Návrhy na vylúčenie alebo zaradenie členov SZMP a klubov SZMP*
* *14. Diskusia*
* *15. Rôzne*
* *16. Správa mandátovej komisie a návrhovej komisie*
* *17. Schválenie uznesení*
* *18. Záver*

**Bod č.5.:**

*Schválenie rokovacieho poriadku* *Konferencie SZMP dňa 25.07.2020*

* Predložený rokovací poriadok bol schválený delegátmi bez pripomienok, Výsledky hlasovania o rokovacom poriadku – 10 za – 0 proti – 0 zdržal sa
* *(materiál k prerokovávanému bodu – Rokovací poriadok na Konferenciu SZMP dňa 25.07.2020 – písomná podoba)*

**Bod č. 6.:**

*Správa predsedu SZMP*

* Správu predniesol predseda SZMP p. D. Poláček ml. za obdobie – 2019. Správa bola predložená vopred delegátom písomne a je súčasťou Výročnej správy SZMP za rok 2019 a zverejnená na webovom sídle SZMP. Správu predsedu berú delegáti na vedomie bez pripomienok.
* *(materiál k prerokovávanému bodu – Správa predsedu SZMP na Konferenciu SZMP dňa 25.07.2020 – písomná podoba, súčasť Výročnej správy SZMP za rok 2019)*

**Bod č.7.:**

*Výročná správa SZMP za rok 2019 a správa audítora*

* Výročnú správu SZMP predniesolgen. sekretár p. D. Poláček st.. Výročná správa za rok 2019 a Správa nezávislého audítora za rok 2019, bola delegátom predložená písomne ako príloha k pozvánke na Konferenciu.
* delegáti hlasovali za predloženú Výročnú správu SZMP za rok 2019 bez pripomienok nasledovne, Výsledok hlasovania: 9 za schválenie Výročnej správy – 0 proti – 1 zdržal sa hlasovania.
* Delegáti Konferencie zobrali správu nezávislého audítora za rok 2019 na vedomie bez pripomienok
* *(materiál k prerokovávanému bodu – Výročná správa SZMP za rok 2019 a Správa nezávislého audítora za rok 2019 – písomná podoba)*

**Bod č. 8.:**

*Správa o hospodárení SZMP v roku 2019, plnenie rozpočtu a schválenie hospodárskeho výsledku (gen. sekretár SZMP)*

* Správa o hospodárení SZMP a plnení rozpočtu za rok 2019 bola predložená včas delegátom písomne. Gen. sekretár vysvetlil delegátom výraznejšie rozdiely medzi schváleným rozpočtom a jeho plnením najmä v položke réžia a administratíva SZMP, kde sa ušetrilo a v položke reprezentácia seniori a juniori, kde sa tak isto ušetrilo najmä na plánovanej príprave v zahraničí. Ušetrené prostriedky boli presunuté do položky podpora klubov s mládežou do 23 rokov a pre talentovanú mládež.
* Gen. sekretár vysvetlil, že záporný výsledok hospodárenia, -217,97 EUR, je spôsobený povinným zaúčtovaním odpisov majetku v podvojnom účtovníctve. Delegáti schvaľujú zaúčtovanie hospodárskeho výsledku ako nevysporiadaný výsledok hospodárenia do položky 428
* Delegáti schvaľujú predloženú správu o hospodárení SZMP za rok 2019 a hospodársky výsledok SZMP a jeho zaúčtovanie bez pripomienok nasledovne: Výsledok hlasovania: 9 za schválenie Správy o hospodárení – 0 proti – 1 zdržal sa hlasovania.
* *(materiál k prerokovávanému bodu – Správa o hospodárení SZMP v roku 2019, plnenie rozpočtu – písomná podoba - tabuľka, Správa o hospodárení a plnení rozpočtu SZMP za rok 2019)*

**Bod č. 9.:**

*Správa kontrolóra SZMP za rok 2019*

* Kontrolór SZMP p. I. Boledovič predložil Výročnú správu kontrolóra SZMP za rok 2019 delegátom včas písomne. Doplnil, že svoju činnosť začal vykonávať po svojom zvolení mimoriadnou Konferenciou SZMP od 29.06.2019. Spätne prekontroloval všetky dokumenty, ako aj správy predchádzajúcich kontrolórov SZMP od 1.1.2019. Všetky svoje zistenia uviedol vo svojej Výročnej správe.
* Delegáti Konferencie berú bez diskusie a pripomienok Výročnú správu kontrolóra SZMP za rok 2019 na vedomie.
* *(materiál k prerokovávanému bodu – Výročná správa kontrolóra SZMP za rok 2019 – písomná podoba)*

**Bod č.10.:**

*Schválenie rozpočtu na rok 2020 a plánu činnosti na rok 2020*

* Návrh rozpočtu a plánu činnosti SZMP na rok 2020 predložil gen. sekretár SZMP a uvedený materiál v písomnej podobe bol súčasťou prílohy k pozvánke na Konferenciu
* Gen. sekretár vysvetlil, že návrh rozpočtu vychádza z objemu prostriedkov uvedených v zmluve o príspevku pre NŠZ na rok 2020 a predpokladaných príjmov SZMP. Pôvodne bol zostavený na plánovanú Konferenciu SZMP 14.03.2020. Nastali však v súčasnom období výrazné zmeny, ktoré sústavne pokračujú (z dôvodu opatrení proti šíreniu vírusu COVID-19) a preto je podrobné rozplánovanie rozpočtu a činnosti zložité. Navrhuje Konferencii nechať rozpočet v pôvodnej podobe, lebo aj tak do značnej miery kopíruje potreby SZMP a navyše Vyhláška č. 148/2020 Z. z. prijatá v júni k Zákonu o športe umožňuje presuny jednotlivých položiek na činnosť NŠZ oproti zmluve o príspevku vo veľkej miere ľubovoľne.
* Gen. sekretár informoval o základných zmenách v novelizácii Zákona o športe vo vyššie uvedenej vyhláške. Najpodstatnejšími zmenami sú – spôsobilosť prijímateľa verejných prostriedkov na účely §67 ods. 3 písm. f) sa považuje za zachovanú ak NŠZ do 3 mesiacov od ukončenia krízovej situácie uskutočnil zasadnutie najvyššieho orgánu (čo SZMP vykonal), ďalej povoľuje navýšenie výdavkov podľa §69 ods. 5 (čo je administratíva SZMP) z 15% na 20%, súčasne povoľuje nepoužiť ustanovenia § 69 ods. 4 (čo sú sankcie za nedodržanie minimálneho percentuálneho podielu z príspevku NŠZ pre kluby s mládežou do 23 r. a talentovanú mládež) a umožňuje jej ľubovoľné rozdelenie, musí však byť schválené riadiacim orgánom NŠZ.
* Ostatné ustanovenia Vyhlášky sa týkajú hodnotenia aktívnej členskej základne a výsledkov pre výpočet príspevku pre NŠZ na rok 2021, kedy sa za vstupné parametre použijú údaje poskytnuté NŠZ pre výpočet príspevku NŠZ na rok 2020
* Čo sa týka plánu činnosti SZMP, tak v športovej oblasti sa z dôvodu opatrení nemohli konať žiadne súťaže. Rada SZMP operatívne upravila domáci kalendár podujatí a tak preteky Slov. pohára mládeže (3. kolá) a M-SR pre všetky kategórie sa budú konať od septembra do decembra 2020. Medzinárodné podujatia UIPM boli do konca roku 2020 zrušené. ECMP však konanie ME do 24 rokov, ako aj niektoré podujatia pre mládež (EP mládeže) zatiaľ ešte nezrušila a SZMP plánuje účasť na týchto podujatiach v prípade ich konania a to podľa predloženého kalendára v pláne činnosti SZMP na rok 2020
* Delegáti po diskusii, bez pripomienok schvaľujú predložený návrh rozpočtu a plán činnosti SZMP na rok 2020; Výsledky hlasovania - 9 za schválenie predloženého návrhu – 0 proti – 1 zdržal sa hlasovania.
* *(materiál k prerokovávanému bodu – Návrh rozpočtu a návrh činnosti SZMP za rok 2019 – písomná podoba)*

**Bod č.11.:**

*Správa HKŠ o kontrolnej činnosti – vyvodene záverov a prijatie opatrení*

* Kontrolór SZMP oboznámil delegátov so Správou o kontrolnej činnosti vydanou HKŠ pod číslom HKŠ-2019/H-23, k podaniu klubu BA-M.P.C.-Slovakia Bratislava k porušovaniu Stanov SZMP a Zákona o športe zo strany orgánov SZMP. Táto správa bola delegátom rozposlaná v plnom znení písomne, spolu s pozvánkou na Konferenciu. Kontrolór SZMP vyjadril presvedčenie, že sa delegáti oboznámili so správou a v prípade nejasností je ochotný nejasnosti objasniť v diskusii k tomuto bodu.
* Kontrolór SZMP informoval delegátov, že závery a opatrenia prijaté HKŠ v uvedenej správe boli zo strany SZMP plne realizované v požadovanom rozsahu a čase. On osobne vykonal dve preškolenia funkcionárov SZMP zo Stanov SZMP a príslušných ustanovení Zákona o športe a to pre všetkých funkcionárov orgánov SZMP.
* V diskusii k tomuto bodu p. V. Miller informoval, že bol poverený SZMP (Radou SZMP) prerokovať na osobnom stretnutí túto správu pred jej oficiálnym písomným zverejnením s HKŠ p. Ing. A. Fisterovou. Vzhľadom k následne prijatým opatreniam k COVOD-19 sa konzultácie s HKŠ uskutočnili telefonicky. Pán V. Miller vyjadril v rozhovoroch s HKŠ ľútosť nad tým, že sa pri preskúmaní podnetu neprehodnotili všetky dostupné dokumenty súvisiace so širším rozsahom k veci, ako napríklad sa nezohľadnili najmä čl. 6. bod 9 Stanov SZMP a čl. 15. bod 1. a 2. Stanov SZMP. Súčasne upozornil, že SZMP má inštitúcie, orgány na riešenie sporov, ako aj disciplinárny orgán, ktorých štatúty sú aj na web stránke SZMP a bolo by vhodné ich využívať a nie hneď sa sťažovať u nadriadených inštitúcií a predchádzať tak k nedorozumeniam. Podobne reagovala p. A. Fisterová aj v diskusii na 57. Valnom zhromaždení SOŠV. Medzi iným uviedla, že úlohou HKŠ nie je vyšetrovať všetky okolnosti a podnety, ale usmerňovať a pomáhať NŠZ. HKŠ informovala p. V. Millera, že tieto uvedené skutočnosti a vyjadrenie SZMP k podnetu zohľadnila v prijatých opatreniach tejto správy a uložila preto také nápravné opatrenia, aké sú uvedené v Správe o kontrolnej činnosti.
* Pán Ján Szalay, povedal, že klub neriešil súdnou cestou zastavenie dotácie pre SZMP a nepodal podnet na zastavenie dotácie pre SZMP, hoci zo zistení v Správe o kontrolnej činnosti jasne vyplýva, že SZMP porušil niektoré ustanovenia § 21 Zákona o športe a dotácia mala byť HKŠ zastavená.
* *V priebehu tohto diskusného príspevku p. Jána Szalaya si kontrolór SZMP, p. I. Boledovič, všimol, že p. Ján Szalay si na mobilný telefón robí zvukový záznam z priebehu Konferencie. Požiadal ho, aby tak nekonal a iba ak, tak so súhlasom delegátov. Predsedajúci dal hlasovať o tom, či si delegát, p. Ján Szalay, môže robiť zvukový záznam z Konferencie. Výsledok hlasovania: - 1 hlas za vytvorenie zvukového záznamu z rokovania – 9 proti vytvoreniu záznamu – 0 zdržal sa hlasovania.*
* *Pán Ján Szalay bol požiadaný aby vymazal záznam a nepokračoval v jeho vyhotovení. Pán Ján Szalay povedal, že tak neurobí, lebo si záznam robí pre svoju vlastnú potrebu. Na to bol delegátmi, pp. T. Poláčkom a Ľ. Beňom upozornený, že porušuje ustanovenia NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a ak sa nebude riadiť rozhodnutím delegátov, tak podajú podnet na Úrad na ochranu osobných údajov Slovenskej republiky. Ján Szalay napriek upozorneniu pokračoval vo svojvoľnom vyhotovovaní záznamu.*
* Delegát T. Poláček upozornil pána Jána Szalaya, že ani HKŠ a ani súd nepozastavujú dotáciu, dotáciu zastavuje iba MŠVVaŠ SR, konkrétne sekcia športu na podnet HKŠ, ale na základe vlastného zistenia a nakoľko dotácia pozastavená nebola, tak tieto orgány asi nezávisle rozhodli, že nie je dôvod na pozastavenie dotácie.
* O slovo požiadal gen. sekretár SZMP, ktorý povedal, že snahou SZMP je vytvoriť akúsi servisnú organizáciu predovšetkým pre kluby a členov. Zatiaľ má však pocit, že SZMP iba stále „sanuje“ nedostatky, ktoré sú vytvárané klubmi, alebo jeho členmi a to aj na úkor postihov pre SZMP a nie pre aktuálneho previnilca. Je smutné, ak sa takéto konanie SZMP zneužije na podnet, alebo podobný účel voči nadriadeným so zámerom postihu pre SZMP. Ak bude zo strany klubov, alebo členov naďalej dochádzať k takýmto postupom, tak sa SZMP bude brániť všetkými dostupnými prostriedkami na zjednanie nápravy. Podotkol, že úlohou kontrolných činností má byť predovšetkým prevencia, vzdelávanie a nápravy pochybení a nie prioritne represívna činnosť. V tomto duchu - čo oceňuje - postupuje aj HKŠ, čo nakoniec p. Fisterová prezentovala aj vo svojom diskusnom príspevku na 57. VZ SOŠV.
* Delegáti po diskusii berú Správu o kontrolnej činnosti HKŠ a prijaté opatrenia na vedomie
* *(materiál k prerokovávanému bodu – Správa o kontrolnej činnosti HKŠ-2019/H-23; – písomná podoba)*

**Bod č. 12:**

*Prehodnotenie stavu členskej základne*

* Bod uviedol gen. sekretár. Konštatoval, že v registračnom termíne sa na rok 2020 zaregistrovalo 8 klubov. Situácia v kluboch, na základe vyhodnotenia ich činnosti a aktivít v roku 2019 je nasledovná, 4 kluby aktívne pracujú s členskou základňou, ktorá pokrýva všetky vekové kategórie a majú podiel aj na reprezentácii a zároveň sa ich funkcionári podieľajú na riadení zväzu a zabezpečovaní organizácie podujatí. Jeden klub má aktívnych pretekárov v kategórii seniorov a funkcionárov, ktorí sa podieľajú na organizácii podujatí. Jeden klub má aktívnych funkcionárov, ktorí sa podieľajú na riadení zväzu a na organizácii súťaží. Dva kluby v roku 2019 nemali žiadnu aktívnu činnosť v uvedených aktivitách. Posledné štyri uvedené kluby však nie sú príjemcov prostriedkov zo zväzu, činnosť vykonávajú vo vlastnej réžii.
* Vzhľadom na vyššie uvedené a podiel jednotlivých klubov na vstupných údajoch pre výpočet príspevku pre zväz navrhuje konferencii zaoberať sa týmto a to tak, že sa upraví registračný poriadok, alebo aj Stanovy SZMP.
* Ďalší problém vidí gen. sekretár v tom, že v rámci rozvoja členskej základne sa umožnilo štartovať na pretekoch Slov. pohára mládeže aj neregistrovaným pretekárom, alebo pretekárom napr. z plaveckých oddielov. Je potrebné vyriešiť, ako sa budú takýto pretekári evidovať ( či členstvom v klube a súčasne aj v SZMP, alebo len členstvom v SZMP, alebo hosťovaním v klube SZMP) a zároveň ošetriť, aby ich štart na podujatiach bol v súlade so Stanovami SZMP a registráciou. Navrhuje zvážiť úpravu registračného poriadku, čo si však pravdepodobne bude vyžadovať aj úpravu Stanov SZMP.
* Viacerí delegáti (D. Poláček ml., T. Doležel, R. Chabreček, V. Rengevič a V. Miller) sa v diskusii zhodli v tom, že najlepším riešením bude úprava registračného poriadku, ktorý je ešte z roku 2001, čo si však bude vyžadovať aj úpravu Stanov SZMP. Súčasný stav nevyhovuje, nakoľko sa údaje pre výpočet výšky príspevku pre NŠZ, čo sa týka členskej základne, zbierajú k 31.10. bežného roku a náš registračný a prestupový termín je od 1.1. do 31.3. bežného roku.
* Delegáti s zhodli v tom, že bude potrebná zmena týchto dokumentov. Navrhli vytvoriť pracovnú skupinu, ktorá pripraví návrh registračného poriadku a následnú úpravu Stanov SZMP aby tieto boli v súlade s registračným poriadkom a predloží tento návrh na pripomienkovanie klubom SZMP do 31.08.2020.. Delegáti odsúhlasili pracovnú skupinu, ktorá vypracuje návrh registračného poriadku a návrh úpravy Stanov SZMP v zložení – D. Poláček ml., - predseda prac. skupiny, členovia – V. Miller, I. Boledovič, R. Chabreček a D. Poláček st..

Výsledky hlasovania za predložený návrh a zloženie prac. skupiny: - 9 za schválenie predloženého návrhu – 0 proti – 1 zdržal sa hlasovania.

* *(materiál k prerokovávanému bodu – registračné formuláre jednotlivých klubov a výkaz aktívnych členov (účasť na podujatiach a aktivitách členov); – písomná podoba)*

**Bod č. 13.:**

*Návrhy na vylúčenie alebo zaradenie členov SZMP a klubov SZMP*

Predsedajúci Konferencii V. Miller odovzdal vedenie Konferencie D. Poláčkovi ml. a následne Konferencii predložil návrh na vylúčenie členov a klubov zo SZMP čo uviedol a zdôvodnil nasledovne:

„Počas súčasného olympijského cyklu, t. j. od roku 2017, po Konferencii v B. Bystrici, ktorá sa uskutočnila dňa 11. marca 2017, udiali sa, resp. dejú sa určité skutočnosti, vyvolávané niektorými členmi SZMP – a to:

* spochybňovanie kompetencie niektorých členov Rady vyúsťujúce až do osočovania,
* obchádzanie postupnosti riešenia vnútorných problémov v činnosti SZMP, (konkrétne SZMP má Odvolaciu komisiu SZMP, resp. poriadok pre riešenie sporov, disciplinárny poriadok),
* poukazovanie na nie vždy opodstatnené nedostatky v práci, resp. administratívne pochybenia, (ktoré sa občas vyskytnú v každej činnosti) zneužívanie až na účely diskreditácie SZMP,
* neopodstatnené písomné sťažnosti adresované HKŠ, navyše uvádzané nie korektné argumenty,
* očierňovanie predstaviteľov Rady SZMP, resp. poškodzovanie SZMP na verejnosti a v médiách.

Tieto argumenty, ktoré som uviedol, spôsobovali, resp. doteraz spôsobujú vytváranie nezdravého pracovného ovzdušia počas rokovaní Rady SZMP, negatívne ovplyvňujú (determinujú) činnosť nášho zväzu, a to nielen vo vnútri organizácie, ale aj navonok.

Preto predkladám:

Návrh na vylúčenie 3 členov klubu BA-M.P.C.-Slovakia Bratislava a klubu BA-M.P.C.-Slovakia Bratislava z členstva v SZMP. Súčasne žiadam delegátov konferencie, aby sa ku každému návrhu na vylúčenie prijalo osobitne uznesenie, teda spolu štyri uznesenia o vylúčení, resp. nevylúčení členov a klubu z členstva v SZMP.“

Návrh na uznesenie č. 1.:

V zmysle znenia platných Stanov SZMP, čl. 4 „Registrácia klubov a športovcov a práva a povinnosti riadnych členov“, v stati „Členstvo fyzickej osoby“, podľa bodu 4, písm. c) a bodu 6, písm. a) a písm. c), ako aj  znenia § 22, ods. 2 Zákona NR SR č. 440/2015 Z. z. o športe a o zmene a doplnení niektorých zákonov, predkladám návrh na vylúčenie člena - fyzickej osoby zo SZMP – p. Jurajovi Szalayovi st., nar. XXX, bydlisko: XXX, s platnosťou od rozhodnutia Konferencie SZMP, konanej dňa 25. 7. 2020.

* Výsledok hlasovania za predložený návrh : za - 9 hlasov, proti – 1 hlas, zdržal sa – 0
* Konferencia svojím rozhodnutím vylučuje z členstva v SZMP odo dňa konania Konferencie, tj. 25.07.2020 člena Juraja Szalaya st..
* Delegát za klub BA-M.P.C.-Slovakia Ján Szalay, vzniesol námietku, že delegáti sa nemôžu uzniesť na vylúčení členov a klubu z členstva v SZMP, môžu prijať iba návrh na vylúčenie, nakoľko v programe by muselo byť uvedené „vylúčenie konkrétnych členov a konkrétneho klubu“ a nie „návrh na vylúčenie“... Upozornil, že Konferencia a delegáti znovu porušili Stanovy SZMP a Zákon o športe na čo HKŠ upozornil SZMP aj v zisteniach v Správe o kontrolnej činnosti, HKŠ-2019/H-23, a to v časti - 4. *Vyhodnotenie, bod iv*)..
* Delegáti pp. Ľ. Beňo a T. Poláček uviedli, že rozhodnutie o návrhu na vylúčenie znamená rozhodnutie o vylúčení a teda je možné rozhodnúť na Konferencií o vylúčení členov, pokiaľ tento bod programu hovorí o návrhoch na vylúčenie členov SZMP, preto nie je potrebné vopred v programe Konferencie uviesť konkrétne návrhy na vylúčenie jednotlivých členov SZMP, keďže takúto povinnosť neukladajú Stanovy SZMP ani zákon NR SR č. 440/2015 Z. z. o športe a o zmene a doplnení niektorých zákonov. Najvyšší orgán prijíma rozhodnutia o vylúčení na základe rozhodnutia delegátov hlasovaním, a takéto rozhodnutie je pre členov SZMP v zmysle stanov SZMP záväzné a ak pán Ján Szalay trvá na tom, že rozhodnutie o návrhu na vylúčenie a rozhodnutie o vylúčení nie sú totožné pojmy a Konferencia nie je oprávnená rozhodnúť o vylúčení členov, tak sa môže obrátiť na príslušné orgány.
* Gen. sekretár upozornil na obdobný výklad zo strany tohto klubu v prípade, kedy podľa nich vyslovenie nedôvery nie je to isté ako odvolanie a teda aj návrh na vylúčenie s určením termínu, dátumu, vylúčenia nie je to isté ako vylúčenie, preto požiadal p. Jána Szalaya, aby mu vysvetlil, ako právnik, že keď je predsedovi vlády vyslovená parlamentom nedôvera, tak čo to znamená a keď parlament odsúhlasí prednesený návrh zákona, či je zákon po prijatí predneseného návrhu parlamentom prijatý a platný od schváleného termínu platnosti zákona, alebo nie. Pán Ján Szalay, neodpovedal.

Návrh na uznesenie č. 2.:

V zmysle znenia platných Stanov SZMP, čl. 4 „Registrácia klubov a športovcov a práva a povinnosti riadnych členov“, v stati „Členstvo fyzickej osoby“, podľa bodu 4, písm. c) a bodu 6, písm. a) a písm. c), ako aj znenia § 22, ods. 2 Zákona NR SR č. 440/2015 Z. z. o športe a o zmene a doplnení niektorých zákonov, predkladám návrh na zrušenie členstva fyzickej osoby v SZMP – p. Jánovi Szalayovi, nar. XXX, bydlisko: XXX, s platnosťou od rozhodnutia Konferencie SZMP, konanej dňa 25. 7. 2020.

* Výsledok hlasovania za predložený návrh: za – 8 hlasov, proti – 1 hlas, zdržal sa – 1 hlas
* Konferencia svojím rozhodnutím vylučuje z členstva v SZMP odo dňa konania Konferencie, tj. 25.07.2020 člena Jána Szalaya.
* Delegát, p. Ján Szalay požiadal, aby sa v zápise opäť priložila jeho námietka ako v uznesení č. 1..

Návrh na uznesenie č. 3.:

V zmysle znenia platných Stanov SZMP, čl. 4 „Registrácia klubov a športovcov a práva a povinnosti riadnych členov“, v stati „Členstvo fyzickej osoby“, podľa bodu 4, písm. c) a bodu 6, písm. a) a písm. c), ako aj znenia § 22, ods. 2 Zákona NR SR č. 440/2015 Z. z. o športe a o zmene a doplnení niektorých zákonov, predkladám návrh na zrušenie členstva fyzickej osoby v SZMP – p. Jurajovi Szalayovi ml., nar. XXX, bydlisko: XXX, s platnosťou od rozhodnutia Konferencie SZMP, konanej dňa 25. 7. 2020.

* Výsledok hlasovania za predložený návrh: za – 9 hlasov, proti – 1 hlas, zdržal sa – 0
* Konferencia svojím rozhodnutím vylučuje z členstva v SZMP odo dňa konania Konferencie, tj. 25.07.2020 člena p. Juraja Szalaya ml..
* Delegát, p. Ján Szalay požiadal, aby sa v zápise opäť priložila jeho námietka ako v uznesení č. 1..

Návrh na uznesenie č. 4.:

V zmysle znenia platných Stanov SZMP, čl. 4, „Registrácia klubov a športovcov a práva a povinnosti riadnych členov“, v stati „Členstvo právnickej osoby“, podľa bodu 5, písm. c), ďalej čl. 4, “Registrácia klubov a športovcov a práva a povinnosti riadnych členov“ v stati „Členstvo právnickej osoby“ , bod 7, písm. a) a písm. c), ako aj znenia § 22, ods. 2 Zákona NR SR č. 440/2015 Z. z. o športe a o zmene a doplnení niektorých zákonov, predkladám návrh na zrušenie členstva právnickej osoby - klubu BA-M.P.C.-Slovakia, IČO: 42256143, reg. Č. MV SR: VVS/1-900/90-38202, sídlo: Kalinčiakova 4/1, 831 02 Bratislava 3, s platnosťou od rozhodnutia Konferencie SZMP, konanej dňa 25. 7. 2020.

* Výsledok hlasovania za predložený návrh: za – 9 hlasov, proti – 1 hlas, zdržal sa – 0
* Konferencia svojím rozhodnutím vylučuje z členstva v SZMP odo dňa konania Konferencie, tj. 25.07.2020 klub BA-M.P.C.-Slovakia
* Delegát, p. Ján Szalay požiadal, aby sa v zápise opäť priložila jeho námietka ako v uznesení č. 1..
* Ďalšia diskusia k tomuto bodu neprebehla.
* Po ukončení rokovania k tomuto bodu, D. Poláček ml. odovzdal späť vedenie Konferencie predsedajúcemu, p. V. Millerovi.
* *(materiál k prerokovávanému bodu – celá písomná podoba predloženého materiálu, návrhu, je uvedená v zápise)*

**Bod č. 14.:**

*Diskusia*

* Žiadny z delegátov sa neprihlásil do diskusie

**Bod č. 15.:**

*Rôzne*

* delegáti neakceptovali odporúčanie o predĺžení funkčného obdobia orgánov SZMP o 1 rok navrhnuté UIPM a SOŠV. Funkčné obdobie zvolených funkcionárov v orgánoch SZMP bude naďalej v súlade so Stanovami SZMP. Najbližšia volebná Konferencia sa uskutoční na jar 2021.

Výsledky hlasovania - 9 za schválenie predloženého návrhu – 0 proti – 1 zdržal sa hlasovania.

* p. V. Miller informoval, že OH mládeže sa presúvajú až na rok 2026

**Bod č. 16.:**

*Správa mandátovej komisie a návrhovej komisie*

* mandátová komisia v zložení pp. R. Chabreček a D. Poláček st. konštatuje, že Konferencie SZMP konanej dňa 25.07.2020 v Banskej Bystrici sa z pozvaných 11 delegátov zúčastnilo 10. Počas celého priebehu zasadnutia Konferencie boli prítomní všetci 10 delegáti čo je 90,90 % účasť a všetky prijaté uznesenia sú platné.

**Bod č. 17.:**

*Schválenie uznesení*

* delegáti schvaľujú prednesený návrh uznesení návrhovou komisiou pracujúcou v zložení D. Poláček st. a R. Chabreček z Konferencie SZMP konanej dňa 25.07.2020 v Banskej Bystrici

Výsledky hlasovania - 9 za schválenie predloženého návrhu uznesení – 1 proti – 0 zdržal sa hlasovania.

**Bod č. 18.:**

*Záver*

* záverom sa predsedajúci, p. V. Miller, poďakoval delegátom za ich prístup k zasadnutiu Konferencie SZMP a odovzdal slovo predsedovi SZMP, p. D. Poláčkovi ml.
* predseda SZMP, p. D. Poláček ml. sa poďakoval delegátom za priebeh a aktívny prístup na Konferencii a poprial im mnoho úspechov v ďalšej športovej práci a osobnom živote. Zároveň im zaželal pokojnú a šťastnú cestu domov.

V Banskej Bystrici 25.07.2020

zapísal: D. Poláček st., gen. sekretár SZMP overil: V. Miller, predsedajúci Konferencii

D. Poláček st., predseda SZMP